Diari Oficial de la Generalitat Valenciana


Sumari del DOGV 4871, del 27-10-2004 (2004/10499)

RESOLUCIÓ de 19 d'octubre de 2004, de la Direcció General d'Administració Autonòmica, per la qual s'adjudiquen destinacions als aspirants que han superat les proves selectives d'accés al grup D, sector laboral, auxiliars de clínica, convocatòries 28/1999, 29/1999 i 30/1999.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4871

Data del DOGV
:   27-10-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/10395


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 19 d'octubre de 2004, de la Direcció General d'Administració Autonòmica, per la qual s'adjudiquen destinacions als aspirants que han superat les proves selectives d'accés al grup D, sector laboral, auxiliars de clínica, convocatòries 28/1999, 29/1999 i 30/1999. [2004/M10744]
  
Per Resolució de 22 de setembre de 2004, de la Direcció General d'Administració Autonòmica, Diari Oficial de la Generalitat Valenciana número 4.857, de 6 d'octubre de 2004, es van convocar els aspirants que han superat les proves selectives d'accés al grup D, sector laboral, auxiliars de clínica, convocatòries 28/1999, 29/1999 i 30/1999, per a l'elecció de destinació, per tal de complir el que disposen els articles 8 del Conveni Col·lectiu per al Personal Laboral al Servici de l'Administració de la Generalitat Valenciana i 9.1 de la Llei de la Funció Pública Valenciana.
  
En acte únic celebrat el dia 18 d'octubre de 2004, a la seu de la Conselleria de Cultura, Educació i Esport, es va procedir a l'elecció de destinació per part del personal que va superar els processos selectius citats.
  
Per tant, i en exercici de la competència que m'atribuïx l'article 15 del Decret 181/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Adjudicar amb destinació definitiva al personal que va superar les proves selectives d'accés al grup D, naturalesa laboral, auxiliars de clínica, convocatòries 28/1999, 29/1999 i 30/1999, els llocs de treball que s'especifiquen en l'annex I, amb efectes del dia de la presa de possessió.
  
Segon. Contracte de treball i presa de possessió
  
L'acte per a la formalització del contracte de treball i la presa de possessió, a què queda convocat tot el personal relacionat en l'annex I de la present resolució, tindrà lloc el dia 5 de novembre de 2004, a les 09.00 hores, a les seus següents:
  
a) Direcció Territorial de la Conselleria de Justícia i Administracions Públiques a Alacant, carrer del Doctor Gadea, número 10, 2a, 03582 Alacant, els qui hagen obtingut destinació a l'esmentada província.
  
b) Direcció Territorial de la Conselleria de Justícia i Administracions Públiques a Castelló, carrer Major, número 78, 12989 Castelló de la Plana, els qui hagen obtingut destinació a l'esmentada província.
  
c) Conselleria de Justícia i Administracions Públiques, carrer del Miquelet, número 5, 2n pis, Servei de Selecció i Provisió, 46096 València, els qui hagen obtingut destinació a l'esmentada província.
  
No obstant l'anterior, el mencionat personal disposarà d'un mes de termini per a prendre possessió de la seua destinació. Si es fa ús de tal termini, durant este no es meritarà cap retribució ni cap altre dret. Així mateix, el personal que retarde la presa de possessió, haurà de remetre abans del dia 5 de novembre, al Servici de Selecció i Provisió (fax núm. 96 386 63 99) un escrit en què s'indique el nom, cognoms i la data en què prendrà possessió.
  
Els efectes econòmics i administratius seran de la data de presa de possessió.
  
Tercer. Cessament
  
Els cessaments que es deriven del que disposa la present resolució, es produiran d'ofici el dia 4 de novembre de 2004.
  
El personal que ocupe llocs adjudicats a les persones que prenguen possessió amb posterioritat al dia 5 de novembre, cessarà el dia anterior a la corresponent presa de possessió.
  
Quart. Recursos
  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar del dia següent al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar del següent al de la publicació de la present resolució.
  
València, 19 d'octubre de 2004.- El director general d'Administració Autonòmica: Miguel Antonio Crespo Marzal.